En kaotisk morgen for eleverne på byens gymnasium, der netop nu er samlet i byens idrætscenter.

Mandag morgen er Nordjyllands Beredskab kørt ud til et brud på en gasledning på Amerikavej i Hobro. - Der er igangsat evakuering indenfor fareområdet, og gasselskabet er tilkaldt til udbedring af bruddet. Det oplyser Nordjyllands Beredskab på Twitter. Til TV2 Nord kan Nordjyllands Beredskab desuden fortælle, at ledningen formentlig er gravet over af det igangværende hold af gravere i området. - Vi kan høre og lugte gassen, siger rektor Bare 100 meter derfra ligger Mariagerfjord Gymnasium, hvis elever og personale lige nu er evakueret i det nærliggende idrætscenter, som er foregået i samråd med Nordjyllands Politi, der også er tilstede i centret. - Cirka klokken 08.40 stod politiet hos os og bad os om at rydde skolen, og da vi går fra klasselokalerne til idrætscentret, kan vi høre og lugte gassen, fortæller Søren Urup, rektor på gymnasiet. Rektor på gymnasiet understreger, at evakueringen er foregået i god ro og orden efter at have oplyst eleverne om gasudslippet og dernæst orienteret dem i centret. - Det tager de stiv arm. Eleverne sidder og snakker med hinanden og får tiden til at gå med de ting, de nåede at få med. Der er god stemning, siger rektor. - Vi har nogle regelmæssige brandøvelser, så vi har rimelig styr på, hvem der gør hvad. Ventetiden udnyttes I skolens ledelse har man desuden orienteret elevernes forældre per sms samt forklaret situationen på sin Facebook-side og hjemmeside, mens flere bekymrede forældre har kontaktet sine børn telefonisk. På trods af de kaotiske omstændigheder er eleverne dog ved godt mod. Det oplyser rektor til TV2 Nord. - Vi har tjekket alle elever, om de var okay med situationen, ligesom vi er gået rundt i alle lokaler og sikret, at alle er ude. I idrætscentret afventer de politiets og brandvæsenets videre anvisninger, og det er derfor uvist hvor længe, de skal opholde sig i salen, hvor ventetiden blandt andet bruges på badminton og andre spil.